Chloridė (Amfiono duktė)
Chloridė (sen. gr. Χλωρίς) – graikų mitologijos veikėja, Orchomeno valdovo Amfiono duktė, kurios jis susilaukęs su Persefone, Minojo dukra. Chloridės sutuoktinis buvo Pilo karalius Nelėjas. Su Nelėju Chloridė susilaukė Nestoro, Chromijo, Periklimeno ir Pero. Pasakojama, kad Odisėjas Chloridę susitikęs per kelionę į Hadą. Pausanijas mini, kad Polignotas piešinyje Chloridę buvo pavaizdavęs požemio pasaulyje tarp kitų kilmingų moterų.